चीन ने 1950 के प्रारम्भ से ही भारत के उत्तरी और ईशान्य सीमाओं में गुप्त रूप से सैनिकी रास्ता बनाना और वहाँ की भूमि पर कब्जा करना शुरू कर दिया था। 1951 में समाचार पत्रों में लेख के द्वारा अपने विचार प्रकट करते हुए श्रीगुरूजी ने कहा था, ‘चीन की प्रकृति विस्तारवादी है तथा निकट भविष्य में ही उसके भारत पर आक्रमण करने की संभावना है।’ इस चेतावनी के पीछे संदर्भ था चीन की तिब्बत में चल रही सैनिक कार्यवाही। श्रीगुरूजी ने अनेक बार चेतावनी के रूप में कहा था कि ‘भारत ने चीन को तिब्बत की भूमि भेंट कर भयानक भूल की है। जो गलती अंग्रेजों ने नहीं की, वह अदूरदर्शिता से भारतीय शासन ने की है।’ अन्त में 20 अक्टूबर 1962 के उत्तरी पूर्वी सीमा पर चीन ने भारत पर आक्रमण किया।